Gandia inicia les obres de millora de les pistes d'atletisme municipals
20 febrer 2018

## Gandia inicia les obres de millora de les pistes d'atletisme municipals20 febrer 2018Última actualització: 14 juliol 2025

![](../gestion/img/_AO_5128-copia.jpg)  
  

La regidora delegada d'Esports, Lydia Morant i Antoni Deusa, tècnic responsable del Departament, han informat aquest matí en roda de premsa que les obres de millora de les pistes d'atletisme municipals han començat aquesta mateixa setmana i que es prolongaran fins al 5 de març.  
  
En total el consistori invertirà 55.000 € en la millora de les instal·lacions per tal d'aconseguir l'homologació del recinte, el que permetrà que les marques que es realitzen siguen reconegudes i tinguen validesa. Els treballs aniran a càrrec d'una empresa especialitzada en aquest tipus d'intervencions i seran supervisats per tècnics de la Federació Espanyola d'Atletisme.  
D'altra banda, el consistori també invertirà 8.000 € per tal de substituir material i equipament esportiu.  
  
**Lydia Morant** ha explicat que "_a Gandia comptem amb dues entitats esportives que utilitzen les instal·lacions diàriament i que competixen en l'àmbit nacional i internacional. Amb aquests treballs pretenem que tinguen unes instal·lacions adequades al seu nivell, que les marques que es realitzen siguen homologades i que Gandia puga acollir competicions de més nivell amb totes les garanties_".  
  
Per la seua banda, **Toni Deusa**, ha informat que les principals actuacions es van a desenvolupar en la part sintètica de la pista a més d'adequar la instal·lació al nou reglament. "_Actuarem pràcticament en tota les pistes, des de la recta fins a la zona de llançaments_" va explicar el tècnic municipal qui afegia que un cop finalitzats els treballs es procedirà a la corresponent inspecció per procedir a l'homologació de les pistes.